ДОГОВОР 

№ 28/13. 08. 2019г.



Днес, 13. 08. 2019г, в гр. Бургас, след проведена обществена поръчка по реда на чл. 20, ал. 3, т.2 от ЗОП, между:

1.Държавно ловно стопанство Ропотамо-Териториално поделение на „ЮИДП” ДП, гр.Сливен, със седалище и адрес на управление:  гр. Бургас, ж.к. Изгрев, адм.сграда № 170, Булстат 2016176540222, представлявано от Директора инж. Борислав Цвятков и Главен счетоводител  заличено, чл.2 ЗЗЛД, наричано за краткост ВЪЗЛОЖИТЕЛ от една страна
и 
2. „Геопроект-Приморско»ЕООД, със седалище и адрес на управление гр. Приморско, ул.»Трети март»№ 55, ЕИК 147002870, представлявано от Дамян Димитров Петков в качеството му на управител, наричано за краткост по – долу ИЗПЪЛНИТЕЛ,

	на основание чл.112, ал.1 от Закона за обществените поръчки, във връзка с утвърден протокол, вх.№ ПО-09-92/25. 07. 2019год. от работата на комисия, назначена със заповед № РД 10-91/24. 07. 2019год. на директора на ТП ДЛС Ропотамо за разглеждане и оценка на оферти за определяне на изпълнител на обществена поръчка с предмет: “Избор на изпълнител за извършване на геодезическо заснемане на имоти и сгради, извършване на делба на имоти и изготвяне на необходимата документация за промяна на кадастралната карта”, се сключи настоящият договор за следното:


I. ПРЕДМЕТ НА ДОГОВОРА
Чл.1.(1). ИЗПЪЛНИТЕЛЯТ предоставя срещу възнаграждение, а ВЪЗЛОЖИТЕЛЯТ ползва услугата:  Извършване на геодезическо заснемане на поземлени имоти и сгради в горки територии за изработване на проект за промяна на кадастрална карта и извършване делба на имоти за нуждите на Териториално поделение ДЛС „Ропотамо”, в съответствие с техническото и ценовото предложение на ИЗПЪЛНИТЕЛЯ, неразделна част от настоящия договор. 
 (2) Всяка възложена услуга ще се изпълнява в срок до 10 /десет/ работни дни, считано от получаване на писмена заявка от ВЪЗЛОЖИТЕЛЯ.

ІІ. СРОК  И МЯСТО ЗА ИЗПЪЛНЕНИЕ
Чл. 2. Срокът за изпълнение на услугата е 12 месеца от сключване на договора или до изчерпване на максималната прогнозна стойност на обществената поръчка в размер на 1500лв./хиляда и петстотин лева/без ДДС.
Чл. 3. Място на изпълнение на поръчката: в териториалния обхват на дейност ТП ДЛС „Ропотамо”. Обектите се намират в местност „Аркутино“, община Созопол.
ІІІ. ГАРАНЦИЯ ЗА ИЗПЪЛНЕНИЕ
Чл. 3.Гаранцията за изпълнение на договора е в размер на 5 % /пет процента/ от прогнозната стойност на договора преведена по банковата сметка на Възложителя или е под формата банкова гаранция.

Чл. 4. (1). При сключването на договора ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение, като същата представлява парична сума, вносима по сметка на Възложителя или банкова гаранция, издадена в полза на Териториално поделение Държавно ловно стопанство „Ропотамо”, със срок на валидност 30 дни след срока на договора. Гаранцията за изпълнение се освобождава без дължима лихва, в срок до 14 (четиринадесет) дни след окончателното приключване на договора.
(2). В случаите на забавено изпълнение, ИЗПЪЛНИТЕЛЯТ удължава валидността на гаранцията съобразно удълженото времетраене на изпълнението.
Чл. 5. ВЪЗЛОЖИТЕЛЯТ  задържа гаранцията при неизпълнение,частично изпълнение или некачествено изпълнение на задължения по договора от страна на ИЗПЪЛНИТЕЛЯ.
Чл. 6. ВЪЗЛОЖИТЕЛЯТ задържа гаранцията, ако в процеса на изпълнение на договора възникне спор между страните, отнесен за решаване от компетентния съд
IV. ПРАВА И ЗАДЪЛЖЕНИЯ НА СТРАНИТЕ

Чл.7. ВЪЗЛОЖИТЕЛЯТ се задължава:
1. Да заплаща на ИЗПЪЛНИТЕЛЯ в пълен размер стойността на извършените услуги в сроковете и начините, уговорени с настоящия договор;
2. Да осигури на ИЗПЪЛНИТЕЛЯ достъп до всички документи и данни, необходими за изпълнение на предмета на настоящия договор;
3. Да оказва съдействие на ИЗПЪЛНИТЕЛЯ във връзка с изпълнението на договора, когато ИЗПЪЛНИТЕЛЯТ  поиска това.

Чл.8. ВЪЗЛОЖИТЕЛЯТ има право:
1. Да получи изпълнението на възложените услуги по начин и в срок, съгласно настоящия договор;
2.  Да осъществява контрол при изпълнение  на договора във всеки един момент, без с това да пречи на самостоятелността на ИЗПЪЛНИТЕЛЯ;
3. Да изиска и получи информация от ИЗПЪЛНИТЕЛЯ за извършените услуги по договора във всеки един момент от изпълнението на договора;
4. Да не приеме извършената услуга, ако са установени несъответствия между възложената и изпълнената услуга;
5. Да изисква отстраняване на пропуски и грешки, констатирани при приемане на извършените работи;
6. Да задържи гаранцията за изпълнение или част от нея при неизпълнение от страна на ИЗПЪЛНИТЕЛЯ по клаузи от договора и да получи неустойка в размера, определен в настоящия договор.
Чл.9. ИЗПЪЛНИТЕЛЯТ се задължава:
1. Да извърши качествено  и в срок възложените му с настоящия договор услуги;
2. Да изиска и събере информация от компетентните органи, необходима за извършване на услугите, предмет на настоящия договор;
3. Да не разпространява пред трети лица данните и информацията, предоставени му от ВЪЗЛОЖИТЕЛЯ във връзка и по повод изпълнението на договора;
4. Да информира ВЪЗЛОЖИТЕЛЯ за възникнали проблеми при изпълнението на предмета на договора и за предприетите мерки относно тяхното разрешаване;
5. При изпълнение на задълженията си по договора да спазва ЗУТ, ЗКИР и подзаконовите нормативни актове, регламентиращи възложените услуги;
6. Да предава на ВЪЗЛОЖИТЕЛЯ, респективно съответното териториално поделение, всички материали и документи, които са изготвени от него в 3/три/ екземпляра текстови, графични и цифрови материали на хартиен носител, придружени с файлове на електронен носител;
7. Да отстрани в указания срок констатираните от ВЪЗЛОЖИТЕЛЯ пропуски и грешки;
8. Да информира своевременно ВЪЗЛОЖИТЕЛЯ за всички пречки, възникнали в хода на изпълнение на договора и по възможност да предложи начин на отстраняването им.

Чл.10. ИЗПЪЛНИТЕЛЯТ има право:
1. Да получи възнаграждение за извършените от него услуги, според условията и сроковете, уговорени в настоящия договор;
2. Да иска от ВЪЗЛОЖИТЕЛЯ необходимото съдействие за изпълнение на договора, включително и достъп до нужната информация и документи за изпълнение на договора.

V. ПРИЕМАНЕ НА ИЗПЪЛНЕНИЕТО
Чл. 11. Приемането на изпълнението на услугата се извършва с приемно-предавателен протокол.
VI. ЦЕНИ И ПЛАЩАНИЯ
Чл.12. (1) Общата стойност на договора е в размер на 1500лв/хиляда и петстотин лева/без ДДС
(2) Договорената цена в Ценовото предложение е окончателна и не подлежи на актуализация за срока на настоящия договор.
(3).Авансови плащания под какъвто и да е предлог не се допускат.
Чл. 13. (1). ВЪЗЛОЖИТЕЛЯТ заплаща цената след извършване на услугата по банков път, в лева в 30/тридесет/ дневен срок след представяне от ИЗПЪЛНИТЕЛЯ на ВЪЗЛОЖИТЕЛЯ на редовно оформени документи за плащане: фактура и двустранно подписан приемо – предавателен протокол. (2).Плащането по ал.1 се извършва по банкова сметка на изпълнителя:

	Наименование на обслужващата банка
	Уникредит Булбанк

	IBAN
	BG67UNCR76301077627130

	BIC код на банката
	UNCRBGSF



(3). ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. 2 в срок от 5(пет) дни считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
(4).При забава на плащането на договореното възнаграждение повече от 30 календарни дни, ВЪЗЛОЖИТЕЛЯТ дължи законоустановената лихва за всеки просрочен ден до деня на извършеното плащане.

VІІ. ОТГОВОРНОСТ ПРИ НЕИЗПЪЛНЕНИЕ

Чл.14. При забавено изпълнение на услугата по вина на ИЗПЪЛНИТЕЛЯ, той дължи на ВЪЗЛОЖИТЕЛЯ неустойка в размер на 0.5% (нула цяло и пет процента) от стойността  на поръчката за всеки просрочен ден, но не повече от 10 (десет) % от стойността му.
Чл.15. Изплащането на неустойки и обезщетения по този договор не лишава изправната страна по договора от право да търси обезщетение за вреди и пропуснати ползи по общия ред.

VІІІ. ПРЕКРАТЯВАНЕ НА ДОГОВОРА
Чл. 16. Договорът се прекратява:
1. с изпълнението му;
2. по взаимно съгласие между страните, изразено в писмена форма;
3. с развалянето му по реда на Закона за задълженията и договорите.
Чл. 17. ВЪЗЛОЖИТЕЛЯТ може да развали договора едностранно, с писмено уведомление до ИЗПЪЛНИТЕЛЯ, без предизвестие, ако ИЗПЪЛНИТЕЛЯТ не извърши услугите в сроковете по Техническо предложение.
 В този случай на заплащане подлежат само тези услуги, които са извършени качествено и могат да бъдат полезни на ВЪЗЛОЖИТЕЛЯ.
Чл. 18. ВЪЗЛОЖИТЕЛЯТ може да прекрати договора с писмено уведомяване до ИЗПЪЛНИТЕЛЯ, ако в резултат на обстоятелства, възникнали след сключването му, не е в състояние да изпълни своите задължения. В тези случаи той заплаща на ИЗПЪЛНИТЕЛЯ фактически извършената работа и не дължи обезщетения и неустойки.
Чл.19.ВЪЗЛОЖИТЕЛЯТ може да прекрати договора едностранно с 30(тридесет) дневно предизвестие, без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на ИЗПЪЛНИТЕЛЯ и одобрени от ВЪЗЛОЖИТЕЛЯ  дейности по изпълнение на договора.


VIII. ОБЩИ РАЗПОРЕДБИ
Чл. 20. Неразделна част от настоящия договор са :
(1) Техническо предложение за изпълнение на поръчката /Приложение №9/ и Техническа спецификация /Приложение №1/;
(2) Ценово предложение /Приложение №10 от предложението на ИЗПЪЛНИТЕЛЯ, подадено с неговата ценова оферта/;
Чл.23. (1) Всички съобщения между страните във връзка с настоящия договор следва да бъдат в писмена форма. При промяна на посочените данни, всяка от страните е длъжна да уведоми другата в седемдневен срок от настъпване на промяната. В противен случай всяко изпратено съобщение се смята за получено, считано от датата на изпращането му, ако е изпратено на последния известен адрес.
(2)Адресите за кореспонденция между страните по настоящия договор са както следва:
- за ВЪЗЛОЖИТЕЛЯ ТП ДЛС „Ропотамо“ – гр. Бургас 8008, ж.к. Изгрев, адм.сграда № 170, п.к. 9
 - за ИЗПЪЛНИТЕЛЯ  - гр. Приморско, ул.“Трети март“№49
Чл. 23. Нищожността на никоя клауза от настоящия договор, която бъде обявена за противоречаща на приложимия закон, няма да направи невалидна никоя друга негова клауза или договора като цяло.
Чл. 24. Всички спорни въпроси във връзка със сключването, изпълнението и прекратяването на този договор са подсъдни на съответния по степен съд.
Чл. 25. За всички неуредени в настоящия договор въпроси се прилагат разпоредбите на Закона за задълженията и договорите, Търговския закон и Закона за обществените поръчки.

Договорът се състави в 3 еднообразни екземпляра- един за ИЗПЪЛНИТЕЛЯ и два за ВЪЗЛОЖИТЕЛЯ.



ЗА ВЪЗЛОЖИТЕЛЯ,						 ЗА ИЗПЪЛНИТЕЛЯ,

Директор: заличено, чл.2 ЗЗЛД   		Управител: заличено, чл.2 ЗЗЛД
/инж. Борислав Цвятков/						/инж.Дамян Петков/


Гл.счетоводител заличено, чл.2 ЗЗЛД
[bookmark: _GoBack]Юрисконсулт заличено, чл.2 ЗЗЛД
